Голяма част от Нортумбрия също била разделена на графства, като най-известни са Халамшър () и Крейвъншър (). Норманите не използват това разделение и затова те не се считат за древни графства. Огромното графство Йоркшър е приемник на викингското кралство Йорк и по време на Книгата на Страшния съд през 1086 включва днешната северна част на Ланкашър и части от историческите графства Къмбърланд и Уестморланд. Повечето от територията на двете последни графства е шотландско владение до 1092. След Норманското нашествие през 1066 голяма част от Северна Англия се обезлюдява и при преброяването за Книгата на Страшния съд данъците от тези територии се отчитат като част от Чешър и Йоркшър. Земите в Североизточна Англия, или Нортумбрия, които по-късно стават графства Дърам и Нортъмбърланд, не са описани.